Πρόσθια κολύμβηση

Η πρόσθια κολύμβηση (αγγλ. breaststroke) είναι τρόπος (στιλ) ανθρώπινης κολυμβήσεως, στο οποίο ο άνθρωπος που κολυμπά προτάσσει το άνω εμπρόσθιο μέρος του κορμού, ενώ ο κορμός του δεν περιστρέφεται. Ως στιλ στην κολύμβηση για αναψυχή είναι αρκετά συνηθισμένο, επειδή το κεφάλι του κολυμβητή είναι έξω από το νερό μεγάλο μέρος του χρόνου και προσφέρει άνεση στις μικρές ταχύτητες. Στα περισσότερα μαθήματα κολυμβήσεως οι αρχάριοι μαθαίνουν πρώτα είτε το πρόσθιο, είτε την ελεύθερη κολύμβηση. Ωστόσο, στην αγωνιστική κολύμβηση το πρόσθιο στιλ με μεγάλη ταχύτητα απαιτεί συγκρίσιμη αντοχή και δύναμη με τα άλλα στιλ. Κάποτε το πρόσθιο αποκαλείται «στιλ του βατράχου», καθώς τα άκρα κινούνται παρόμοια με εκείνα ενός βατράχου που κολυμπά. Το στιλ είναι το αργότερο από τα τέσσερα της αγωνιστικής κολυμβήσεως. Πιστεύεται ότι είναι ο παλαιότερος τρόπος κολυμβήσεως.Maglischo, Ernest W. Swimming fastest σελ. 219Gifford, Clive Swimming σελ. 18

Παραπομπές

Προσθια